Maliena vald
Maliena vald (läti keeles Malienas pagasts) on vald Lätis Alūksne piirkonnas. Enne 2009. aasta haldusreformi kuulus vald Alūksne rajooni. Vald piirneb sama piirkonna Anna, Jaunalūksne, Jaunanna ja Mālupe vallaga. Valla pindala on 55 km². 2016. aasta seisuga elas seal 424 inimest. Valla keskus on Brenci küla, vallavanem on Inta Cinglere. Vald asub Alūksne kõrgustikul. Selle kõrgeim koht asub 203,3 m üle merepinna. Valla suurim jõgi on Pedetsi jõgi.